**БАТЛАВ.**

**УЛСЫН ИХ ХУРЛЫН ГИШҮҮН С.ОДОНТУЯА**

**ЭРҮҮГИЙН ХЭРЭГ ХЯНАН ШИЙДВЭРЛЭХ ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ** **ХУУЛИЙН ТӨСЛИЙН ҮЗЭЛ БАРИМТЛАЛ**

**Нэг. Хуулийн төсөл боловсруулах болсон үндэслэл, шаардлага**

Эрүүгийн хэрэг хянан шийдвэрлэх тухай хуульд өөрчлөлт оруулах тухай хуулийн төслийг боловсруулах дараах хууль зүйн үндэслэл, практик шаардлага байна.

**1.1Хууль зүйн үндэслэл**

Монгол Улсын Үндсэн хуулийн 16 дугаар зүйлд Монгол Улсын иргэн халдашгүй, чөлөөтэй байх эрхтэй хэмээн тунхагласан.

Эрүүгийн хэрэг хянан шийдвэрлэх тухай хуулийн 31.4, 31.5 дугаар зүйлээр сэжигтэнийг баривчлах эрх зүйн зохицуулалтыг хийхдээ хүний халдашгүй чөлөөтэй байх эрхийг хязгаарлах хоёрдмол утга зохицуулалт хийж хууль сахиулагч “дур зоргоороо” сэжигтэнг баривчлах боломжийг олгосон байна.

Монгол Улсын Хүний эрхийн комиссын тухай хуулийн 7.1.4-д заасны дагуу “Сэжигтнийг шүүхийн зөвшөөрөлгүй баривчлах ажиллагаатай холбоотой эрх зүйн зохицуулалтыг Монгол Улсын нэгдэн орсон олон улсын гэрээ, конвенцод нийцүүлэн боловсронгуй болгох” саналаа уламжилсан.

...яагаад авах ёстой.

**1.2Практик шаардлага**

Нэгдсэн Үндэстний Байгууллага (НҮБ)-ын Дур зоргоор саатуулах асуудал хариуцсан Ажлын хэсгийн урьдчилсан дүгнэлтэд манай улсад 2020-2021 онд хийгдсэн баривчлах ажиллагааны 98-99 хувь нь шүүхийн зөвшөөрөлгүй хийгдсэнийг онцолсон. Энэ байдал үнэн болохыг монгол улсын хүний эрхийн комиссын Монгол Улс дахь хүний эрх, эрх чөлөөний төлөв байдлын 22 дахь илтгэлээр баталгаажуулсан. Тухайлбал, тус илтгэлд “Сүүлийн 3 жилийн байдлаар сэжигтнийг шүүхийн зөвшөөрөлтэй болон зөвшөөрөлгүй баривчилсан судалгааг харвал 2020 онд 793 буюу 99.3 хувь, 2021 онд 809 буюу 98.5 хувь, 2022 онд 1075 буюу 99.7 хувь нь шүүхийн зөвшөөрөлгүй баривчлах ажиллагаа байсан[[1]](#footnote-1), хамгийн ноцтой нь 2020 онд шүүхийн зөвшөөрөлгүй баривчлагдсаны сэжигтэний 331 буюу 41% , 2021 оны 296 буюу 36%, 2022 онд 452 буюу 42%-ийг үндэслэлгүй баривчилагдсан гэж үзэж шүүх, прокурорын шийдвэрээр буцаан суллажээ. Бидний авсан судалгаа буюу прокурорын байгууллагаас ирүүлсэн тоо баримтаас үзвэл 2020 онд нийт шүүхийн зөвшөөрөлгүй баривчлах ажиллагааны 42.15%, 2021 онд 42.3%, 2022 онд 48.4% нь хүчингүй болж шүүх, прокурорын шийдвэрээр баривчилсан сэжигтэнийг сулласан байна.

Сэжигтэнийг шүүхийн зөвшөөрөлгүй баривчлахад хамгийн түгээмэл хэрэглэж буй хойшлуулшгүй тохиолдолд гэх үндэслэлийг нарийвчлан авч үзвэл ЭХХШТХ-ийн 1 дүгээр бүлгийн 1.4 дүгээр зүйлийн 1.26 дахь хэсэгт "хойшлуулшгүй тохиолдол" гэж хүний амь нас, эрүүл мэнд, эд хөрөнгөд ноцтой хохирол учрах, сэжигтэн, яллагдагч оргон зайлах, хэргийн ул мөр, эд мөрийн баримт устах, зөөвөрлөх, нуун далдлах, үрэгдэх бодит аюул байгааг ойлгоно гэж заасан. Үүний улмаас ЭХХШТХ-ийн 31.5.1.2-д заасан хойшлуулшгүй тохиолдолд баривчлах үндэслэл нь “хүний амь нас, эрүүл мэнд, эд хөрөнгөд ноцтой хохирол учрах, сэжигтэн, яллагдагч оргон зайлах, хэргийн ул мөр, эд мөрийн баримт устах, зөөвөрлөх, нуун далдлах, үрэгдэх бодит аюул байх” явдал болж байна. Гэтэл ЭХХШТХ-ийн 31.4-д заасны дагуу 34.1.1.2 “сэжигтэн оргон зайлсан, эсхүл оргон зайлах үндэслэл байгаа бол, 34.1.1.3 мөрдөгч, прокурор, шүүгч, хохирогч, гэрч, хамтран гэмт хэрэг үйлдсэн хүнийг дарамтлах, сүрдүүлэх, амь нас, эрүүл мэндэд нь халдах үндэслэл байгаа, 34.1.1.5.нотлох баримтаа устгах, өөрчлөх, хуурамчаар үйлдэх, эсхүл гэрч, хохирогч, хамтран гэмт хэрэг үйлдсэн хүнд хууль бусаар нөлөөлөх үндэслэл илэрсэн бол энэ талаар мөрдөгч, прокурор үндэслэлээ шүүхэд танилцуулж шүүх ингэж үзэх бодит үндэслэл байвал сэжигтэнийг баривчлах шийдвэр гаргахаар хуульчилсан.

Үүнээс үзэхэд ЭХХШТХ-ийн 31.5.1.2-д заасан “хойшлуулшгүй тохиолдолд” гэх зохицуулалт хэвээр үйлчлэх тохиолдолд ЭХХШТХ-ийн 31.4-д заасан аль нэг үндэслэлээр шүүхээс зөвшөөрөл хүсэх шаардлагагүй, мөрдөгч ЭХХШТХ-ийн 31.5.1.2, 1.4.1.26-г ашиглан сэжигтэнийг дур зоргоороо баривчлах эрх зүйн боломжтой байна.

Хүний үндсэн эрхийн нэг болох халдашгүй чөлөөтэй байх эрхийг шүүхээр хэлэлцэж бодитой, баримттай, нээлттэйгээр шийдвэрлэхийн тулд зөвхөн мөрдөгч “хойшлуулшгүй” гэсэн хуулийн боломжийг ашиглан сэжигтэнийг баривчилдаг эрх зүйн зохицуулалтыг боловсронгуй болгох шаардлагатай байна.

**Хоёр. Хуулийн төслийн зорилго, ерөнхий бүтэц, зохицуулах харилцаа, хамрах хүрээ**

Энэхүү хуулийн төслийг боловсруулсанаар хүнийг үндэслэлгүйгээр баривчлах ажиллагааг зогсооно.

Төсөл нь тухайн хуулиар зохицуулах харилцааг бүхэлд нь хамаарахгүй, зөвхөн хүний халдашгүй эрхэд хамаарах тухайлсан зүйлийг өөрчилнө.

Хуулийн төсөл нь ЭХХША-г бүхэлд хамрахгүй, зөвхөн сэжигтэнийг баривчлах ажиллагаатай холбоотой эрх зүйн зохицуулалтын хүрээгээр хязгаарлагдана.

**Гурав. Хуулийн төсөл батлагдсанаар үүсч болох эдийн засаг, нийгэм, хууль зүйн үр дагаврын талаар**

Эрүүгийн хэрэг хянан шийдвэрлэх ажиллагаанд энэхүү өөрчлөлтийг оруулахад эдийн засгийн нэмэлт зардал шаардагдахгүй.

**Дөрөв.** **Хуулийн төсөл нь Монгол Улсын Үндсэн хууль, Монгол Улсын олон улсын гэрээ болон бусад хуультай хэрхэн уялдах, хуулийг хэрэгжүүлэхэд шинээр боловсруулах, хуульд нэмэлт, өөрчлөлт оруулах, хүчингүй болсонд тооцох тухай хууль тогтоомжийн талаар**

Эрүүгийн хэрэг хянан шийдвэрлэх тухай хуульд өөрчлөлт оруулахтай холбогдуулан бусад монгол улсын хууль тогтоомжид өөрчлөлт оруулах шаардлагагүй.

--- оОо ---

1. Хүний эрх, эрх чөлөөний төлөв байдлын 22 дахь илтгэл. 8 дахь тал [↑](#footnote-ref-1)